khistorydata/jeongjo-sjw-relations huggingface dataset:
정조 24년
兵批判書趙鎭寬進參判金達淳未肅拜參議成鼎鎭入直進參知南履翼差祭右副承旨申鳳朝進以任鳳澤崔應三全就迪康守煥閔器大崔錫勳邊泰雲鄭永儉尹廷輿禹廷喆權哲申景祿兪鉉九閔昌義睦處信楊思梅林東奎盧允協申柱國趙弘喆李聃秀爲僉知崔道亨爲慶熙將柳春源爲都摠都事護軍尹弼秉副護軍徐有聞副司直鄭弼祚金孝秀李重蓮安廷善知事洪絲浩同知朴泰相以上減下
정조 24년
以漢城府頹壓別單傳于申鳳朝曰恤典令該廳卽爲分給事分付
정조 24년
以漢城府民家頹壓別單傳于申鳳朝曰恤典令該廳卽爲分給事分付
정조 24년
以慶尙監司申耆狀啓新寧縣民家失火恤典題給事傳于申鳳朝曰拔例顧助期於斯速奠接事回諭
정조 24년
以慶尙監司申耆狀啓加德鎭弊存減諸條成節目分置營邑鎭時時考察之意往復統營商確停當事判付內啓下備邊司爲旀道伯旣云釐弊果然其然與否來頭繡行當別般考察仍施勸懲之政此一款添載於嶺南繡衣齎去事目付標啓下爲旀左相擧條後行會已久而該道外錦湖伯無皁白之登聞或報司者殊可惑也爲良如敎
정조 24년
以慶尙監司申耆狀啓南倉穀移捧天生姑無生弊之可言嗣後斂散等節益加察飭事判付內啓下備邊司爲旀知時之雨始也霢霂竊幸其潤如百畝旣優旣渥或近於過多旋用憧憧夜寢轉側詰朝視事以寓一分自强之道而無以裨益於民事心甚鬱悶際見此狀此亦民事以得寸爲寸之意不嫌煩縷措辭判下是如乎朝家於仁同之邑弊民瘼積費商量竝與該倅職品履歷而別爲定式則若於民所倒懸之糴弊毫分有若前之漸則是欺民也仁邑之齊民當以朝廷之令信之乎否乎所謂耗穀之侵懲萬一如穀留平倉耗兺取用之他各道謬例其曰無弊云者豈眞然哉卿等更宜論理先從索耗之竇畫一防戢莫或使予更以仁邑一事往來於心中則卿等可謂修其職以此着意爲良如敎
정조 24년
李基讓以禮曹言啓曰今春各陵展謁取稟草記傳曰今玆之慶卽我先王攸錫也太廟眞殿虔告慶禮而今日先謁眞殿顧予孺慕際此無際欲於卽日躬詣月遊之所粗伸忱誠瞻言珠丘夜亦明發竊想陟降洋洋嘉悅于上須予小子之來拜也今春展謁當先行於健元陵次詣元陵展謁後親祭今番儀節皆遵聖祖聖后已行之禮亦當展謁於崇陵而局內諸陵展謁一體爲之祭享則皆遣大臣而日字來月內當擇吉以此知悉可也事命下矣展謁吉日令日官池景喆推擇則來三月初十日十一日十三日二十一日二十八日俱吉云以何日定行乎敢稟傳曰二十一日爲之可也
정조 24년
兵曹以金文淳爲守宮大將
정조 24년
曺錫中以兵曹言啓曰再昨年敬陵行幸時壯勇大將率善騎隊二哨步軍二哨攔後陪扈矣今番則馬步軍以幾哨磨鍊乎敢稟傳曰依此爲之而步軍則京軍拜峯鎭楊州各一哨出用可也
정조 24년
曺錫中以兵曹言啓曰今此行幸時何營軍兵隨駕何營軍兵留都而禁軍及馬步軍以幾番幾哨磨鍊乎敢稟傳曰依癸丑年例而禁御相換可也
정조 24년
曺錫中以兵曹言啓曰今此行幸時軍兵磨鍊草記批旨內依癸丑年例而禁御相換可也事命下矣禁御營當爲留都而該營鄕軍竝已停番步軍則以訓局餘軍磨鍊何如傳曰允
정조 24년
曺錫中以兵曹言啓曰在前行幸時侍衛全數磨鍊而近年連以兵曹都摠府堂上郞廳各一員五衛將二員武兼六員隨駕矣今番則何以磨鍊乎敢稟傳曰依近例可也
정조 24년
曺錫中以兵曹言啓曰在前行幸時十里外斥堠伏兵及傳語軍摠戎廳廣州府各隨地方擧行而癸丑年元陵行幸時斥堠只數處擧行伏兵除之傳語軍比常例差減磨鍊矣今番則何以爲之乎敢稟傳曰依近例可也
정조 24년
曺錫中以兵曹言啓曰在前行幸時晝停所作門連以先廂步軍一哨除出擧行矣今番則何以爲之乎敢稟傳曰壯勇鄕軍一哨前期聚待作門而還宮時該營陣合竝隨駕可也
정조 24년
曺錫中以兵曹言啓曰在前行幸時挾輦軍四百名餘軍二百名替代而癸丑年元陵行幸時三百名餘軍一百名替代矣今番則何以磨鍊乎敢稟傳曰依近例可也
정조 24년
曺錫中以兵曹言啓曰留都營狀啓例爲付撥而或有時急之事則京畿驛馬待令事曾有定式矣今亦依此例擧行之意敢啓傳曰知道
정조 24년
曺錫中以兵曹言啓曰今此行幸時摠戎使率該營標下軍及訓局餘軍弘化門外依例留陣何如傳曰允
정조 24년
曺錫中以兵曹言啓曰卽接西道參軍柳光濂牒報則訓鍊都監所授肅靖門西邊第五城廊近處體城二間許頹圮云令繕工監把子圍排分授軍門急速修築而把守軍兵亦令該軍門量宜定送限改築間嚴加守直之意分付何如傳曰允
정조 24년
曺錫中以兵曹言啓曰武臣賓廳講書及武經講書人員加抄別單書入之意敢啓傳曰知道
정조 24년
曺錫中以訓鍊都監言啓曰本局分授都城肅靖門西邊第五城廊近處體城二間許頹圮處令該軍門卽速修築把守軍兵量宜定送事自兵曹草記矣今日爲始砲手二十名將校一人率領限改築間輪回守直之意敢啓傳曰知道
정조 24년
曺錫中以禁衛營言啓曰本營哨官李海鎭身病甚重勢難察任改差何如傳曰允
정조 24년
申鳳朝以漢城府言啓曰卽接北部都事徐鐸修所報則以爲部屬字內義通坊王井里契尊位金重行手本內昨年九月初六日宣禧宮動駕時應製入格童蒙黃在忠嚴飭門長處今月內加冠來月內娶妻定日字報京兆草記事命下而今始定婚今月十五日過婚云矣敢啓傳曰知道分付賑廳優給婚需亦令該堂助其外具可也
정조 24년
庚申三月十三日辰時上御誠正閣諸承旨持公事入侍時行都承旨李集斗行左承旨曺允大行右承旨李基讓左副承旨曺錫中右副承旨申鳳朝同副承旨柳憲周記事官洪奭周假注書呂東植記注官金景煥承膺祚檢校直閣沈象奎以次進伏訖上命書香室受押單子代押訖仍下獻官單子命出給奭周承命擎出命書政院啓辭持公事入侍頉稟事批答訖命退敎曰下位承宣則姑爲在座以待右位之出去俾整班次之地可也諸臣以次退出
정조 24년
庚申三月十三日辰時上御重熙堂禮兵房承旨入侍時行左承旨李基讓左副承旨曺錫中假注書呂東植記注官金景煥承膺祚以次進伏訖上曰今番陵幸時軍兵去就令兵曹書入各年前例爲可而若兼爲園幸則整理所自有擧行之節而今番則只行陵幸諸般軍兵之節該房須專爲擧行也命書榻敎曰吏判爲壯勇提調賤臣承命出傳命書傳敎曰近來申復舊典嚴飭何如而昨日之雨頹漂形止尙無報來史官宣傳官未免替行部官之事如許部官將何以爲百里之任乎當分輕重勘處而不飭之京兆堂上爲先推考命書傳敎曰承旨房仍仍命退承史以次退出
정조 24년
行都承旨李集斗坐行左承旨曺允大坐行右承旨李基讓坐左副承旨沈象奎坐右副承旨曺錫中坐直同副承旨申鳳朝坐直注書洪奭周仕直金啓溫病假注書呂東植仕事變假注書李運恒仕
정조 24년
李集斗啓曰同副承旨柳憲周今日不爲仕進卽爲牌招何如傳曰許遞前望單子入之待下批牌招察任
정조 24년
傳于李集斗曰來待諸臣入侍
정조 24년
傳于李基讓曰傳香承旨馳詣宗廟景慕宮奉審摘奸以來
정조 24년
承旨前望單子入之沈象奎落點
정조 24년
以開城留守金勉柱狀啓齊陵厚陵寒食祭設行事判付內啓下禮曹爲旀廣州留守則間差獻陵祭享江華留守則例差長寧殿獻官華城留守亦於顯隆園例差而松留獨不差祭一委之兩邑武倅者事體所在甚爲未安此後當有定式而道里稍間雖不直用沁華例差之規廣留之間差當倣爲以此分付爲良如敎
정조 24년
傳于李基讓曰明日眞殿展拜後當由逌瞻門展拜景慕宮該房知悉時刻待下敎只入正時
정조 24년
以漢城府民家頹壓別單傳于申鳳朝曰恤典令該廳卽爲分給事分付前縣監南陽龍拔例題給
정조 24년
假承旨李書九書啓臣於本月十一日祗奉香祝進詣光陵寒食祭享將事後奉審則陵上無頉丁字閣無頉碑閣夫方草瓦二張女方草瓦二張竝破水剌器一立砂磁碗一立砂大貼一立食鼎一坐竝破傷仍詣順康園奉審則園上無頉丁字閣無頉碑閣無頉仍詣思陵奉審則陵上無頉丁字閣東西間樑上塗灰間間剝落碑閣無頉食鼎蓋一部造泡桶一部竝破傷宜卽從便修改之意敢啓傳曰知道
정조 24년
假承旨申大尹書啓臣敬承聖敎祗奉香祝進詣愍懷墓奉審則墓上無頉丁字閣無頉爵一坐左耳傷落香盒具蓋全無雨傘一柄破傷俱宜趁卽從便修改之意敢啓傳曰知道香盒分付該曹造送其外亦卽修改可也
정조 24년
假承旨李魯春書啓臣於本月十一日陪奉香祝十二日朝前馳詣長陵奉安于香大廳仍詣陵上奉審則無頉丁字閣奉審則無頉碑閣奉審則無頉泡褓一件泡帒一件臼紙一件竝破局內新植木諸處一一巡審則外靑龍塞路處東西長七百餘步廣稍大處或爲二十餘步最狹處或爲四五步補植松木合爲萬餘株云外白虎砂角稀疎處間間補植松木合爲二十餘株云垓子內水口醎水往來處方堤二十九圓堤十六堤長廣大則或四五間小則或二三間所植雜木合爲九千餘株柳木百餘株云御路左右補植柳木合爲百餘株云培種之餘雨澤周恰來頭一齊著根蔥茂似無他慮之意敢啓傳曰知道
정조 24년
假承旨崔獻重書啓臣以孝陵寒食祭獻官祗奉香祝進詣本陵行祭後殿內神御床褥內拱修改月廊薍簾修改處竝爲監董畢役局內植木處看審則前後陵官所植不啻累萬株舊植擧皆向茂新植今纔數旬方始着根所播橡實姑未出土祭享時所用香盒本無造置只以香封奉置香床有爐無盒極爲未安似不可不趁速新備之意敢啓傳曰知道
정조 24년
假承旨鄭學畊書啓臣於本月十二日陪奉香祝進詣章陵奉安于香大廳陵上奉審則無頉丁字閣奉審則左右所懸薍簾三浮渝傷東邊第二間所蓋夫防草瓦一張折破碑閣奉審則無頉祭物祭井祭器看審則精潔諸執事摘奸則無頉上項所陳不可不修改者竝從便修改之意敢啓傳曰知道
정조 24년
以假承旨南履翼狀啓溫陵禧陵孝陵昭顯墓奉審後有頉處從便修改事判付內啓下禮曹爲旀執頉處卽爲修改其中香盒造送事分付爲良如敎
정조 24년
以假承旨李東稷狀啓顯陵丁字閣門內及碑閣南北春舌雨水滲漏處執頉事判付內啓下禮曹爲旀卽爲修改事分付爲良如敎
정조 24년
宣傳官李貞坤書啓臣今月十三日巳時量伏奉聖敎遍察北部字內民家頹壓是白如乎先自彰義門外轉向西郊至楊花渡看審後仍從阿峴近處由敦義門還來而所經西部亦爲看審是白乎則雨後江水之漲溢高可爲數三丈云而水勢則平順別無田宅受傷處是白遣各洞頹戶段間間有之故役姓名居住及頹壓間數後錄于左是白乎旀其外北部鎭長坊居良人金喜相與其老母坐于草幕滲漏中是白去乙問其情狀則渠年爲五十八渠母年爲八十一而掘地爲幕蓋之以空石七八立所業則求乞資生云所見極爲矜惻爲白乎所竝爲啓達是白齊傳曰分付賑廳依他例其中金喜相優給事分付
정조 24년
宣傳官田遇聖書啓臣於本月十三日巳時量以頹戶摘奸事敬奉聖敎馳往南部字內各處坊曲遍踏看審是白乎則今此雨後江水雖漲沿江民戶不至於漂傷之境是白乎旀頹戶段間間有之故役姓名居住及頹壓間數列錄于後是白遣外此情勢可矜者亦爲書錄於末端而頹壓各戶人命無一致傷之患是白齊傳曰依他例題給其中切可矜者拔例事分付該廳
정조 24년
宣傳官韓啓豐書啓臣於今月十二日以頹戶摘奸事敬奉聖敎馳往西部字內遍行坊曲詳細審察是如乎今番之雨旣不暴霔故民戶頹壓數甚不多而一隅之頹圮半壁之崩敗此乃富人瓦屋之所不得免者故竝勿論就其中貧殘無依者列錄于後以備睿覽是白乎旀外此切可矜之類依下敎探察亦爲書錄於末端是白齊傳曰各部所報外考例題給而其中切可矜者優爲顧助事分付賑廳
정조 24년
曺錫中以兵曹言啓曰今此元陵行幸時各差備所把驛馬不可不應把處別單磨鍊書入而本曹驛馬不足之數依近例以京畿驛馬補把之意分付何如傳曰允
정조 24년
曺錫中以訓鍊都監言啓曰今三月十五日景慕宮展拜時因兵曹節目金虎門軍三十名除出把摠金宅和哨官張鉉擧率領挾輦侍衛集春營軍五十名哨官金命嶷領赴于都領營門東營軍三十名哨官金時和率領宮大門外把守還宮後各還直所而竝待標信擧行之意敢啓傳曰知道堂上將官一人之都領挾輦軍如近來壯營把摠率領攔後軍之例者卽訓局設營以後舊例也所謂挾輦把摠哨官一時權宜之規便成定式此後逌瞻門展拜時挾輦將官亦勿出番將官爲之復舊例以入直堂上將官都領左右列可也
정조 24년
曺錫中以訓鍊都監言啓曰本局千摠李運昌身病甚重勢難察任改差何如傳曰允
정조 24년
曺錫中以御營廳言啓曰今三月十五日景慕宮展拜時依兵曹節目弘化門入直軍五十名待標信除出新營入直千摠李膺運出番哨官姜道彬領赴于禁衛營都領陣而解嚴後各還本處入直之意敢啓傳曰知道此後入番哨官率領其間入直他將官將校中權領逌瞻門擧動時各營皆用此例可也
정조 24년
申鳳朝以賑恤廳言啓曰漢城府民家頹壓別單判付內恤典令該廳卽爲分給事分付前縣監南陽龍拔例題給事命下矣西部字內完少頹多四戶二三間中完多頹少一戶各布一疋南部字內全家頹壓一戶錢二兩完少頹多一戶二三間中完多頹少一戶各布一疋北部字內完少頹多一戶布一疋合錢二兩布八疋恤典依例分給前縣監南陽龍錢三兩拔例題給之意敢啓傳曰知道
정조 24년
申鳳朝以賑恤廳言啓曰漢城府民家頹壓別單判付內恤典令該廳卽爲分給事命下矣中部字內二三間中完多頹少一戶布一疋東部字內完少頹多四戶二三間中完多頹少一戶各布一疋合布六疋恤典依例分給之意敢啓傳曰知道
정조 24년
申鳳朝以賑恤廳言啓曰漢城府民家頹壓別單判付內恤典令該廳卽爲分給事命下矣西部字內完少頹多一戶布一疋恤典依例題給之意敢啓傳曰知道
정조 24년
執義朴瑞源啓曰今初五日元陵忌辰大祭時祭監監察南志彧以爲祭物熟設等節檢察則極用精潔而至於祭井麪板杵沈於井中水色甚濁不勝驚駭招致守僕詰其委折則以精洗次沈置云云且其凡他雜用水混同汲用故事甚未安更卽修淨待淸水雖用於祭物熟設之時其在本陵陵官檢飭之節愼審之道萬萬疎忽不可無警責之道云臺監呈課旣如此則不可置而不論請本陵陵官令該府拿問處之新除授掌令洪彦燮時在京畿積城地持平金秀臣時在廣州地持平洪時濟時在楊州地請斯速乘馹上來事下諭答曰陵官事下諭事依啓
정조 24년
曺允大以義禁府言啓曰元陵別檢愼宜學參奉金鐮等令該府拿問處之事傳旨啓下矣金鐮今方待命拿囚愼宜學入直齋所云待替直拿囚之意敢啓傳曰知道
정조 24년
以金鐮囚單子判付內飭已施付過放送爲旀謁陵隔日陵官不可以拿處者擧行當該齋郞等令該曹爲先口傳相換爲良如敎
정조 24년
吏曹口傳政事元陵別檢愼宜學孝陵別檢鄭日泰相換元陵參奉金鐮靖陵參奉任弘常相換
정조 24년
掌令宋文述疏曰伏以臣爲人無似處世昧方歷仕內外瘡疣百出報答聖恩已矣無論羞辱朝班去而益甚乃於年前待罪南邑之時莫體分憂之念虛負竊祿之罪道臣考績之際至有居殿之擧題目一出萬口駭笑其爲辱從班而羞當世爲如何哉固知臣孤立之蹤積慍于人遭彼背公死黨之禍心中此爲賊報讎之毒手而苟使臣任職居官無一毫可指之疵則此辱奚爲而至哉此臣所以撫躬自悼無面可顯者也幸値無前之慶禮得蒙滌瑕之洪恩而息黥補劓歌詠聖澤卽微臣自矢之計顧何敢揚揚抗顔出入臺閣之上以重犯士大夫之譏笑乎飭敎之下轉動無路玆敢略入文字以暴危苦之情伏乞聖上亟命鐫削臣職名仍命有司治臣瀆擾之罪以安微分以肅朝綱焉臣於乞免之章不當贅及他說而目下民憂勢難泯默不得不有所附陳惟聖明垂察焉上年穡事八路均豐而獨湖南右沿十餘邑終未免歉翻耕注秧而未移處居多民生之始費力而終失農情甚可矜而畢竟陳地盡入於執稅之科其中雜穀代播及內分移秧者初非可論而全庫之白地荒廢者亦盡應稅以臣所目覩言之全州則十負減四徵六益山則十負減六徵四以此推之他邑亦可知也噫民無升龠之所收而貸他穀賣他田以償未移之稅者其號呼冤憫曷有其極臣未知朝家給災之如何以致此境而怨歸於上有不忍聞伏願聖上亟降明旨一倂査出特行蠲免以慰一方之民心焉今雖晩矣猶可及矣臣無任云云省疏具悉昨年湖南右沿民勢之難支不問可知南顧一念專在這裏其間屢飭意謂有一分之益矣今若反於陳處執摠白地定稅而貸他穀賣他田以償未移之代則民之呼號冤憫烏得不然旣聞之後豈可以後時任他之爲卽令廟堂査問道伯詳覈勿徵當該守令指名報來後令該府拿問處之爾其勿辭察職
정조 24년
庚申三月十四日辰時上御誠正閣諸承旨持公事入侍來待諸臣同爲入侍時行都承旨李集斗行左承旨曺允大左副承旨曺錫中右副承旨申鳳朝記事官洪奭周假注書呂東植記事官金珍恪記注官承膺祚副摠管鄭日煥兵曹參判金達淳以次進伏訖鳳朝讀奏慶尙監司申耆啓本河東府反庫事錫中讀奏開城留守金勉柱狀啓將校軍兵等都試試取事分書判付訖命允大等先退上曰日昨之雨有太過之慮而今日則稍有霽色矣集斗曰春雨果有太過之慮而今則似可快霽矣上曰雨勢若至太過則麥事果無所妨云耶集斗曰春年則似無所妨矣命達淳進前敎曰今番之雨可謂太過予送諸獻官之後一念憧憧非但爲沾服失容而然卿等之冒雨作行亦甚可悶故再昨則念念未弛達宵失睡矣卿則何時入達乎達淳曰僅於三更量入達卽爲行事則禮畢時鷄鳴矣上曰沿路川水果爲如何達淳曰到處漲溢渡涉極難每遇一水則上下屢回僅僅越去矣上曰他處獻官則何以入達云耶亦似聞知矣達淳曰溫陵獻官則從山路逾去而宣陵靖陵獻官則中路有津渡故無事入去云矣上曰章陵獻官則似必無事入去矣達淳曰章陵獻官則以前期受香之故果爲無事入達云矣仍奏曰臣於今番以寒食獻官進詣永陵而中路阻水幾不能達伊時罔措之狀有不可言雖幸享禮及時順成而大抵本陵洞口外川每當潦水渡涉極難今番大漲固非恒有之事而以今慮後合有從便之道臣意則此後享事如値始雨之時則依光陵章陵例香祝前期奉詣而順陵恭陵亦爲依此擧行似好故適因下詢敢此仰達矣上曰依爲之分付太常吏曹使之觀勢言送政院微稟擧行可也出擧條上曰沿路麥農果無所妨耶達淳曰牟麥則別無所害而水田築堤處多致潰決矣命日煥進前敎曰桂坊出入歷歷如昨日事而今則舊僚只有一人而已過七旬甚可貴也在僚屬時則頻頻召見矣加資後則登筵亦稀闊欲除承旨而年限已過故今日有此召接矣日煥曰臣於料外過蒙拂拭之恩叨躋宰列感惶之忱無辭仰達而近於講筵不得出入實不勝下懷之悵悵矣上曰何當下去乎日煥曰過陵幸後當下去矣上曰旣躋卿列則亦不可以蔭官自處下去後亦須時時上來也日煥曰嘉禮時當上來矣上曰忠州之距京爲幾里乎日煥曰三百六十里矣上曰久居鄕曲本邑民勢果爲如何日煥曰本邑之民生理素薄年豐則雖稍勝而歉歲則難以聊生矣上曰屢歉之餘雖値稍豐新舊之還一時竝督外邑遐遠王化不曁言念民事甚可矜悶未知何以則爲好耶日煥曰民生苦樂專係守令之得人與否矣上曰守令之得人專係銓官銓官之稱職亦在朝廷而近來則政注排比皆觀地處及履歷苟以地處履歷而已則得人而任之勢固難矣而非但守令爲然道臣之得人尤爲難矣日煥曰道臣若得人則爲守令者必有觀感之效矣上曰然矣大抵我國軍丁之不多雖緣班戶之多而其所維持之道亦賴大民之效蓋畿湖之人上京從官退而居鄕畏官守法以身率民則其所導俗之方反有勝於道伯守令之得人矣日煥曰聖敎至當矣雖以捧糴言之徵捧之時大民若先納則小民輩必效之矣集斗曰臣於待罪安東時捧糴甚難故貽書於境內士夫俾卽捧納則數月之內一境之民不勞而畢納矣上曰本邑之民生理果爲如何日煥曰臣所居之村民多逐未而不務農業魚鹽極貴生涯至薄矣上曰卿家親黨之在於忠州者合爲幾人日煥曰近來則不過十餘家矣上曰其中亦有能文之士乎日煥曰後進甚少儒業者不滿十人矣上曰亦有留心於經術者乎日煥曰或有一二人留意者而皆局於科文矣仍命退諸臣以次退出
정조 24년
庚申三月十四日辰時上御重熙堂軍士房承旨入侍時左副承旨曺錫中記事官洪奭周記注官金珍恪承膺祚以次進伏訖命書榻敎曰今番行幸時植炬至出宮晝停所爲之錫中曰今番行幸時何大臣留都乎上曰明日更爲啓辭也錫中曰今此行幸時依近例以訓鍊都監塘馬擧行而別隊馬兵隨駕安徐矣然則外方傳語軍之又爲待令亦涉重疊今番則何以爲之乎上曰傳語軍除之可也出擧條仍命退承史以次退出
정조 24년
行都承旨李集斗坐行左承旨曺允大坐行右承旨李基讓坐左副承旨未差右副承旨曺錫中坐直同副承旨申鳳朝坐直注書洪奭周仕金啓溫病假注書呂東植仕直事變假注書李運恒仕
정조 24년
大駕詣景慕宮展拜罷後內閣政院玉堂藥房口傳問安答曰知道
정조 24년
曺允大啓曰行大司憲李城輔掌令洪彦燮持平洪時濟金秀臣在外執義朴瑞源呈辭掌令宋文述未肅拜監察茶時之意敢啓傳曰知道
정조 24년
李基讓啓曰御營廳將官來言今日本廳軍兵日次私習云矣敢啓傳曰後日次爲之
정조 24년
李集斗啓曰今日展拜時承旨當爲備員而左副承旨沈象奎不爲仕進卽爲牌招何如傳曰允
정조 24년
李基讓啓曰今此行幸時何大臣留都乎敢稟傳曰領議政留都
정조 24년
傳于李基讓曰今日日次次對因爲來會之意招致備郞傳諭
정조 24년
傳于李基讓曰大臣備局堂上引見
정조 24년
兵曹口傳政事以李得濟爲左邊捕將
정조 24년
李基讓啓曰新除授左邊捕盜大將李得濟卽爲牌招傳授命召及大將牌傳令牌何如傳曰允
정조 24년
李基讓啓曰左邊捕盜大將李得濟命召及大將牌傳令牌傳授次密匣請出之意敢啓傳曰知道
정조 24년
有政吏批判書徐龍輔進參判閔台爀未肅拜參議洪樂游傳旨未下行都承旨李集斗進以申思運爲判義禁李晩秀爲同成均徐龍輔爲景慕宮提調徐榮輔爲黃海監司金載瓚爲奎章閣提學
정조 24년
兵批判書趙鎭寬進參判金達淳入直參議成鼎鎭病參知南履翼病右副承旨曺錫中進大護軍洪絲浩副護軍柳憲周竝單付
정조 24년
兵曹口傳政事上護軍金載瓚單付
정조 24년
以水原留守徐有隣狀啓直赴殿試人親軍衛金德淵之淵字誤以連字書之令該曹稟旨釐正事傳于李基讓曰直赴帖不必釐正分付兵曹御覽試記及命官試官試冊內外告冊使之改書
정조 24년
以廣州留守金思穆狀啓今此殿試時直赴殿試人及會試人等役姓名後錄馳啓事傳于李基讓曰壯營鄕軍直赴者皆以鄕武士稱之則該府狀啓亦當依傳旨及帖文施行而文蹟所無之鄕軍狀啓者難免不察書目題送使之改修正而畿伯及華留處以此傳敎下諭俾各均一其例
정조 24년
前正郞金錫泰書啓臣於今月初七日詣外西山周行看審是白乎則慕華峴以西水磨洞等處稚松掘去之痕狼藉是白去乙問其委折是白乎則以爲內西山移植次掘去是如爲白乎旀初八日夕詣外北山是白乎則補土峴方始植橡是白去乙問其植橡數爻是白乎則伍拾石內已植不過二十石云是白乎旀初十日詣城北屯是白乎則方欲植橡云是白乎矣姑未始役是白遣十一日詣外東山是白乎則坪松田水踰峴等處稚松掘去之痕甚多而亦以爲都城內鷹峰移植次掘去是如是白乎旀十四日詣外南山是白乎則鷹峯下諸麓元來植松枯損處補植者夥然是白乎矣未植處新植則不過數麓是白遣所植處則俱爲種密是白乎旀各山字內新斫痕姑無而壇所亦皆無頉是白齊傳曰更爲嚴飭
정조 24년
記注官金景煥書啓臣敬奉聖敎馳往東部字內漂頹處摘奸是白乎則景慕宮一契典僕金致成草家七間內二間頹壓中路契良人文大春草家十間內三間頹壓往十里一契禁衛軍吳福相草家四間內一間頹壓寡女梁召史草家三間內一間頹壓伐里良人徐春得草家五間內二間頹壓中浪浦上里契良人尹者斤福草家七間內二間頹壓以上完多頹少是白遣成均館契典僕洪宗仁草家二間半內一聞半頹壓頹多完少是白遣典僕金士同草家四間內二間頹壓往十里訓局軍曺德太草家六間內三間頹壓以上半頹半完是白乎旀往往聞農夫之言則近日之雨稍爲過當川邊麥苗間或埋沙是白乎乃來頭作農有利無害是白遣東至于廣津招集頭民問方漲時水勢之如何則以爲紅濤汎濫比常時水深高加數丈而何幸家無漂頹人免陷溺是白乎旀路過楊州界所謂忘憂里三牌面有渰沒人云故問其委折則今十二日越川而不量淺深竟至此境爲言矣取見其號牌則積城居李富貴爲名漢而其所持卜物則江原監營狀啓是白去乙招致洞任着實守護是白遣狀啓則納于該牧之意申諭是白齊傳曰頹戶分付賑廳考例題給
정조 24년
曺錫中以戶曹言啓曰各道年終錢穀御覽會計待平安道黃海道會案上來修正以入事前已啓下矣兩道會案今始齊到御覽會計受出修正之意敢啓傳曰知道
정조 24년
曺錫中以戶曹言啓曰宗廟東邊外墻舊築二間許頹圮處卽速修築事自兵曹草記允下矣修改吉日令日官金性錡推擇則今三月二十一日卯時爲吉云以此日時始役擧行何如傳曰允
정조 24년
李基讓以司僕寺一二提調意啓曰今此健元陵展謁元陵展謁親祭顯陵展謁穆陵展謁徽陵展謁崇陵展謁惠陵展謁時各差備入把馬別單書入之意敢啓傳曰知道
정조 24년
李基讓以訓鍊都監言啓曰本局分授內山社稷後麓仁旺山北岳下麓洗心臺諸處及外山鞍峴東邊諸處今已植松之意敢啓傳曰知道
정조 24년
曺允大以義禁府言啓曰全羅監司趙宗鉉啓本光州牧殺獄罪人李春金究問取招事刑曹覆啓內考覆官令該府拿問處之事判付內依允事命下矣當該考覆官長城府使李英敎淳昌郡守李勉輝等俱在任所云依例發遣府羅將竝拿來何如傳曰允
정조 24년
行都承旨李集斗坐左承旨徐英輔坐右承旨曺錫中坐直左副承旨尹行頤坐直右副承旨申鳳朝坐同副承旨趙恪坐注書洪奭周仕金啓溫病假注書呂東植仕直事變假注書李運恒仕
정조 24년
李集斗啓曰行左承旨曺允大行右承旨李基讓今日不爲仕進竝卽牌招何如傳曰許遞與未差之代前望單子入之待下批牌招察任
정조 24년
傳于曺錫中曰右承旨入侍
정조 24년
承旨前望單子入之趙恪尹行頤落點
정조 24년
傳于徐英輔曰左承旨入侍
정조 24년
傳于李集斗曰黃海監司留待
정조 24년
傳于徐英輔曰黃海監司入侍
정조 24년
吏曹參判前望單子入之李書九落點
정조 24년
李集斗啓曰吏曹參判李書九牌不進推考傳旨今方捧入而判書徐龍輔內閣進參議未差開政命下不得擧行事甚未安參判更卽牌招何如傳曰允
정조 24년
李集斗啓曰吏曹參判李書九再牌不進推考傳旨今方捧入而開政命下之後如是違牌不卽擧行事甚未安所當更請牌招而係是一日三牌何以爲之敢稟傳曰判書牌招
정조 24년
有政吏批判書徐龍輔進參判閔台爀病參議洪樂游未肅拜行都承旨李集斗進以趙尙鎭爲判敦寧申爲開城經歷曺允大爲禮曹參判校書提調單金載瓚贈吏判申鈗贈左贊成例兼贈吏參申命堅贈吏判例兼贈吏議申𢠽贈吏參例兼以上判義禁申思運三代學生鄭棨贈吏參例兼學生鄭龜河贈吏議主簿鄭泌贈僕正以上戶曹參判鄭日煥三代
정조 24년
兵批判書趙鎭寬進參判金達淳病參議成鼎鎭病參知南履翼病右承旨曺錫中進以金榮澤金萬衍李瑞漸金致億爲僉知尹相泰爲訓鍊主簿同知單崔道亨護軍曺允大李基讓閔台爀竝單付
정조 24년
以愼宜學囚單子判付內付過放送爲良如敎
정조 24년
以慶尙監司申耆狀啓晉州牧使尹魯東以空官時擧行鄕所之推治替當引嫌謂有親病齎送兵符於鎭營離官上京罷黜其罪狀令攸司稟處該營將之格例外受置兵符者後弊難言亦爲罷黜事傳于李集斗曰無異於投印是亦投印而赦令屬耳姑不直竄卽其地謫補卽令倍道下往捧稅營將事亦甚駭然卿於巡到時拿入嚴飭事回諭
정조 24년
以水原留守徐有隣狀啓外營諸將官以下各邑標下軍率領留營事判付內啓下壯勇營爲旀今番段城內外及部字內所在率領留營外使與廣留班列隨駕而領軍則摠制代領爲旀因此思之從事官之兼察齋郞之假官皆依定式俾各觀光乎此意一體行會爲良如敎
정조 24년
李集斗以吏批言啓曰卽見平安監司李泰永應資老人抄啓啓本前別將金起聲混入於朝官秩事甚未安下批單子拔去以入而當該道臣推考警責何如傳曰允
정조 24년
申鳳朝以賑恤廳言啓曰各部頹戶摘奸宣傳官書啓及史官書啓判付據入於漢城府別單已蒙恤典者外東部字內完多頹小四戶西部字內完多頹小一戶南部字內完多頹小二戶北部字內完多頹小一戶合八戶本非應式而在前宣傳官及史官書啓有頹多例施行之事故各布一疋一體分給可矜秩西部字內幼學洪益綸尹行眞各錢二兩米三斗南部字內獨女金召史北部字內良人金喜相各錢一兩米二斗從優磨鍊上下之意敢啓傳曰知道
정조 24년
申鳳朝以賑恤廳言啓曰漢城府民家頹壓別單判付內恤典令該廳卽爲分給事命下矣西部字內完多頹小五戶各布一疋南部字內完多頹小一戶布一疋北部字內全家頹壓一戶錢二兩合錢二兩布六疋恤典依例分給之意敢啓傳曰知道
정조 24년
申鳳朝以御營廳言啓曰鷹峯西邊諸麓移植穉松惠化門外貞陵近處山麓播植橡實而今已節晩姑爲停止待其當節更爲種植之意敢啓傳曰知道
정조 24년
徐榮輔以義禁府言啓曰黃海前監司朴基正令該府拿問嚴勘事傳旨啓下矣朴基正時在任所發遣府都事交龜後拿來何如傳曰允
정조 24년
黃海監司徐榮輔疏曰伏以臣昨於閟宮陪班伏承除旨以臣爲黃海道觀察使者臣聞命惝怳不知攸措臣之出入近密今已十年餘矣本末長短淵鑑悉燭賦性之昏昧氣質之孱劣凡於朝廷百執事之任一無近似而特蒙不世之異渥前後踐歷涯分踰濫儱侗疎闇無往非罪聖度天大隨處庇覆以得至于今日臣仰戴洪造俯怵微分居常恐惴如集于木公退之餘足不出門唯以息影鏟跡歌詠聖澤以畢餘生期爲不報之報雖係閑仕漫職亦未嘗念到今此藩臬重任初豈可擬議也臣於年來偏被孝理之仁累縻符紱徒沾厚祿獲遂便養之私而已民社芻牧一無報效距心之罪倖以免耳今若更進一步責以重擔則其所僨誤理必無幸矣況玆海西一路道臣之遞易旣頻使客之來往相續民悴財匱艱虞溢目是宜愼揀方伯之臣彌綸拯濟如整欹器然後我聖上西顧之憂庶可紓矣今迺擧而畀之於如臣無似臣身狼狽雖不足恤而環海三十州休戚竊恐非細故矣臣受恩如天頂踵毛髮皆歸造化一死以報自誓于心夷險燥濕生死向前固其所耳而見今所叨揣分量力堪承無路玆敢披瀝肝血仰瀆宸嚴伏乞天地父母俯垂鑑諒亟賜鐫免以幸公事以靖私分不勝幸甚臣無任云云答曰省疏具悉卿其勿辭往欽哉
정조 24년
敎黃海監司徐榮輔書王若曰若稽古先哲王敷化八域其惟良二千石賦政一方蓋于旬于宣重委畀之義故其難其愼勤疇咨之謨念我藩封最重海闑綰西塞唇齒之勢遠枕浿都之要衝控內服咽喉之形近接畿甸之疆理厥土饒魚鹽銅鐵半國取以爲資其俗尙弓馬貨財一變難於至道矧今燕軺五戒於一歲熊車四易於三年織路之冠蓋星馳費鉅供億踔海之颿舶颷集戒深疎虞惟關防壯鎖之謨誰可任南仲之責自營府回祿以後予未弛西顧之憂惟卿氷蘗家聲奎華雅望逌金馬而長泮席踐歷旣優分銅虎而典浿州績庸亦著蚤歲蜚英於藝苑受知莫如邇來斂跡於榮塗老才何妨思欲藩寄之一試亦粵廷議之咸推玆授卿以黃海道觀察使兼兵馬水軍節度使巡察使海州牧使卿其克懋素存祗服明命輕車熟路慨然范孟博澄淸利器盤根勉哉陶士行之綜理行政毋憚大吏惟公則中治民若烹小鮮勿擾爲上衙門草創宜先鎭安之方馹置凋殘須盡拊摩之道苟係便民而利國何待勸勉後能爲若夫興學而詰戎不過施措間事耳於戲香爐畫省幾年眞學士之聲譽大纛高牙今日新刺史之榮寵蓋謂爾邇密之列毋負予簡畀之恩故玆敎示想宜知悉直閣金近淳製進
정조 24년
庚申三月十六日午時上御便殿右承旨入侍時右承旨曺錫中記事官洪奭周記注官金珍恪承膺祚以次進伏訖命書傳敎曰有國則有朝廷而紀綱法典爲牽制維持之具此而放倒任他澌壞則其流之爲弊將若之何近於法從淸列何多反詈之口氣反詈尙云可駭可愕何況以下官凌上官而事又關於莫嚴之考績乎前有一臺章而彼則特換其名者不必臆逆索言今又有當者因自己考績事極意忿罵之說登諸章奏民事爲重不可以人廢言先施例批而在朝廷繩愆糾繆之政何可容忍昨於賓筵問可勘之罪名而大臣以未及見疏本爲言使之筵退後論勘矣待論勘當有處分而此後凡係似此風習一切嚴禁事該房知悉仍敎曰此傳敎載之故事揭之院壁以爲遵守之地也錫中曰卽者一儒生來到院中請受給分帖小帖故以政院則元無小帖成給之例答送而且聞昨日儒生三人又以此事從光範門入來云闕門出入何等嚴重則初不關由於政院而任其冒入者事極駭然兵曹入直堂上推考警責禁軍番將所當重勘而本院請推之外無他可施之罰何以爲之乎上曰近來閽禁之解弛可知該堂遞差番將事尤可駭汰去都是本兵之責兵判亦爲推考可也出擧條仍命退承史以次退出
정조 24년
庚申三月十六日未時上御便殿左承旨入侍黃海監司同爲入侍時左承旨徐英輔假注書呂東植記事官金珍恪記注官承膺祚黃海監司徐榮輔以次進伏訖上敎榮輔曰前道伯其人則固爲好人而擧行之節多有不善卿則須着意做去而該道還弊不可不趁卽釐革須思從長區劃之道勉勉爲之也命退諸臣以次退出
정조 24년
行都承旨李集斗坐行左承旨李尙度坐直右承旨徐英輔坐直左副承旨曺錫中坐右副承旨尹行頤坐同副承旨申鳳朝坐注書洪奭周仕直金啓溫病假注書呂東植仕事變假注書李運恒仕
정조 24년
徐英輔啓曰行大司憲李城輔掌令洪彦燮持平金秀臣在外執義朴瑞源呈辭掌令宋文述持平洪時濟未肅拜監察茶時之意敢啓傳曰知道
정조 24년
李集斗啓曰今十九日望拜禮以齋戒頉稟之意敢啓傳曰知道
정조 24년
曺錫中啓曰來二十一日朝參日次而行幸相値頉稟之意敢啓傳曰停
정조 24년
李集斗啓曰來二十一日輪對日次而行幸相値頉稟之意敢啓傳曰知道
정조 24년
李集斗啓曰判義禁申思運除拜後過三日不爲出肅依定式推考警責仍卽牌招何如傳曰允
정조 24년
以校理具得魯牌不進罷職傳旨傳于李集斗曰只推
정조 24년
吏曹口傳政事健元陵參奉李後秀繕工假監役李英雲相換顯陵參奉權伋思陵參奉尹定鎭相換懿陵參奉權丕應明陵參奉申相換元陵參奉任弘常泰陵參奉李重溫相換
정조 24년
兵曹口傳政事以李潤春爲內禁將
정조 24년
趙恪啓曰今二十一日元陵親祭祭文當爲製進藝文提學李秉鼎待明朝牌招何如傳曰旣有時任文衡則設有不得入闕之事故循例出牌待其違牌微稟可也否則何以爲之措語恐或一道直請文任牌招大關格例此啓辭書入承旨遞差
정조 24년
傳于徐英輔曰承旨前望單子入之待下批牌招察任
정조 24년
承旨前望單子入之李尙度落點
정조 24년
徐英輔啓曰今二十一日元陵親祭祭文當爲製進大提學洪良浩待明朝牌招何如傳曰藝文提學牌招
정조 24년
以李勉輝囚單子判付內不察之失在於該道何責推官乎以不應爲公罪區別功議勘律放送後草記未及拿囚同罪守令待拿囚依此囚例施行爲良如敎
정조 24년
李集斗以禮曹言啓曰馬祖祭設行吉日令日官全宗周推擇則今三月二十八日爲吉云以此日擧行事知委何如傳曰允
정조 24년
曺錫中以兵曹言啓曰謹依傳敎關西經學生五衛將金德弘金道游如可强力給鋪馬糧資上送之意分付平安道臣李泰永處矣卽接回移則龍岡金道游今月初二日發行龍川金德弘以其身病不得上去云而金道游今已上來之意敢啓傳曰使之待令可也
정조 24년
曺錫中以兵曹言啓曰加設五衛將黃杞朴盈源已爲肅拜加設僉知中樞府事高重泰全世恒陳九星李春燮權大衡禹順宗柳瑛禹仁述李鵬齡柳鎭世徐敬緖沈海郁李達培李華植尹龍三兪彦慶尹道益朴聖宗許洽朴思千洪以瑞趙時稷洪尙敏李義綱柳時春李聖淵元弘謙安聖一李春宗朴德春南道亨宋國采林德敏金載文朴重讓鄭璡金磶李濟業柳弼興李彦塾尹迎辰李尙鼎李世明金佐衡金太興桂光秋文應台盧德富李檜金鐸李敏益李仁華金德淳李天澤韓鳳壽金聖範任鳳澤崔應三全就迪康守煥閔器大崔錫勳邊泰雲鄭禮儉尹廷燮禹廷喆權哲申景祿兪鉉九閔昌義睦處信楊思梅林東奎盧允協申柱國趙弘喆李聃秀在外竝減下五衛將金德弘除授在外過限未上來景福宮衛將尹得莘以治所監官無暇入直呈狀乞遞竝改差何如傳曰允
정조 24년
徐英輔以義禁府言啓曰時囚罪人李勉輝囚單子判付內不察之失在於該道何責推官乎以不應爲公罪區別功議勘律放送後草記事命下矣李勉輝以不應爲事理重律杖八十以公罪收贖而其六代祖景稷振武原從功臣云功減一等杖七十以公罪收贖放送之意敢啓傳曰知道
정조 24년
徐英輔以義禁府言啓曰今二十一日慶科庭試初試時本府都事八員赴擧都事李亨保洪章煥行幸時左右考喧都事隨駕而導駕都事本府入直都事黃海前監司朴基正拿來都事文一二所禁亂都事武一二所禁亂都事無以推移假都事八員卽令該曹口傳各別擇差以爲分排之地何如傳曰允
정조 24년
曺錫中以武臣堂上祿試射試所試官意啓曰今日試射時嘉善金春雲未滿四矢依承傳罷職何如傳曰何足責
정조 24년
刑曹啓目粘連慶尙道尙州金化彬被打於方三祿當下致命化麟妻仁心捧錢百兩私和匿埋道臣跋辭錢帒揮打卽地昏窒且其掩埋未滿兩朔屍體似不至於腐爛請掘檢云領議政李秉模以爲無論錢帒之無心撞着與用意揮打因此致命第所未決者被告之不卽吐實也雖於掘檢之後獄淸不過如斯掘檢置之同推盤問云左議政沈煥之以爲如例開檢執其實因然後獄體備而元犯服矣云右議政李時秀以爲元犯抵賴專由於屍帳之初未執贓如法掘檢云開掘雖曰難愼有不可膠守且埋瘞又不久遠云掘檢啓聞爲宜上裁何如判付啓獄體有三段成獄也實因固重而詞證有時乎反緊讞獄也屍帳之外或以眞贓折其疑晦決獄也情雖較看惟跡是歸是如乎開掘行檢之法當於兇身之不知誰某致斃之不辨眞僞考見痕損參合諸招之獄爲之此獄段兇身只是單身致斃明由揮打則不掘可知檢之何益況旀私和之迹苦主自服頭面之際正犯語屈領相獻議可謂約而盡矣嚴飭主同推官各別訊推速捧遲晩事分付爲良如敎
정조 24년
領議政李秉模箚曰伏以臣於再昨筵中以掌令宋文述疏語壞體之失筵退後取見原疏論勘之意有所仰奏矣卽見疏本則一二句語之拶逼道臣者不可但以駭眼言矣殿最之法至爲嚴重從古居下考者未嘗聞以此詆斥道臣蓋題品之際設有爽實過當處士大夫自處之道惟以無辯而爲辯罔或以見屈之私嫌傷莫嚴之公體也今此臺臣之疏一切反是作一彈文之深重語法惜乎堂堂掌憲之地乃有此擧也時臺體重且其附陳者民事也臣猥居廊廟豈宜請以重勘而言念後弊恐不可不深示譴責臣謂掌令宋文述施以削職之典宜矣取進止答曰省箚具悉卿懇依施仍傳于尹行頤曰此批答遣史官傳諭
정조 24년
庚申三月十七日辰時上御誠正閣諸承旨持公事入侍時行都承旨李集斗左承旨徐英輔右承旨曺錫中左副承旨尹行頤右副承旨申鳳朝同副承旨趙恪記事官洪奭周假注書呂東植記事官金珍恪記注官承膺祚直閣金近淳以次進伏訖上曰五衛將金道游入侍出榻敎賤臣承命出傳與五衛將金道游偕入進伏命奏職姓名敎曰年幾何道游曰七十矣上曰筋力甚好矣居何處道游曰居龍岡矣上曰爾於經學素有宿工頃以所對觀之可知所存甚可嘉矣此箇工夫自何年始而果爲師受於何人耶道游曰臣父於經術有積工故相閔鎭遠爲道伯時招與講論以爲學識明透勸令受業於故相權尙夏之門矣其後道臣因士林之請狀聞贈職而臣則以家庭聞見自二十前後粗知留意而工夫則實無所存矣上曰道內金德弘亦以經術著聞爾果與之相識乎道游曰相距稍遠未得與之相識而聞諸淸北人士則誠爲不易得之人云矣上曰李春馦則何如云耶道游曰春馦則臣嘗見之而爲人端潔聞見該洽矣上曰爾於經書中以何書爲所主乎道游曰經傳皆無宿工而所主者四書矣上曰程朱之文亦爲得見乎道游曰鄕曲之中書冊素貴程朱之文未能得見而節酌通編僅得覽過矣上曰書貴精約何必多爲觀爾條對可知其巨儒矣今於肅拜時有此召見而適値酬應之煩擾未果從容酬酢爾旣出肅則徐俟入直時更當召見矣道游曰臣之老病有難强力而伏蒙特異之眷旣除職矣又陞資矣以至有給馬上來之敎故竊不勝感惶之忱强策登途雖已肅謝而至於入直則果難爲之矣上曰然則下去之前更當召接叩問所存姑爲留京以待下敎可也仍命先退上曰金德弘之爲人兼春秋亦果聞知乎膺祚曰臣亦聞之而實行卓異云矣上曰金道游則何如云耶膺祚曰未得聞之矣命奏公事英輔讀奏慶尙監司申耆啓本罪人權中憲等放送事書判付訖錫中曰昨日慶尙監司狀啓判付因司謁之誤傳至於頒布之境當於今日小報改書出矣上曰判下文蹟之誤爲頒布誠不成說承宣亦須小心爲之也命書傳敎曰承旨房仍都承旨爲禮房命退諸臣以次退出
정조 24년
庚申三月十七日辰時上御重熙堂右承旨入侍時右承旨曺錫中假注書呂東植記事官金珍恪記注官承膺祚以次進伏訖上曰來待諸臣入侍出楊敎賤臣承命出傳與兵曹判書趙鎭寬禮曹判書李晩秀偕入進伏上曰今番慶科鄕外赴擧者甚夥然云文武試之以二所設行果無紛雜之患耶鎭寬曰若竝以三所設行則浮費當多入而前例則多有之矣上曰武試則臨時往復于廟堂以草記稟定之地好矣而文所則應辦之多設亦有爲弊之端三所設行似爲難矣亦有前例之可據者乎晩秀曰甲寅年以特敎設三所而今番赴擧者亦甚夥然云矣上曰文所加設之論兵判則以爲如何鎭寬曰便否則未能詳知而道路所聞甚爲夥然矣上曰各司蔭官竝令許赴允合同慶之意文所差備之員皆爲許入而禁亂官亦以不應擧之人擧行事自政院知委也敎晩秀曰京司入直官雖與動駕時相値亦令赴試也晩秀曰今番庭試實是莫大之慶科諸司蔭官之公役相値者皆令從便推移許其觀光寔出廣慶覃恩之聖念而社稷太廟官員前則有文郞故蔭官得以替直入場矣盡爲蔭窠之後入直官獨未赴試而廟社入直事體莫重不可以假官替直無他闊狹之道云適因言端敢此仰達矣上曰禮曹郞官中各別擇送代直後草記以此定式可也出擧條仍命書榻敎曰今番展謁陵寢齋郞中生進令該曹以初仕幼學人口傳相換仍令當日謝恩賤臣承命出傳晩秀曰園寢行幸親御平戎服或軍服寔遵庚辰溫幸時服色奉安閣所奉御眞亦用此服蓋出於我聖上述事寓慕之孝思年前故重臣李文源引故相臣李天輔昔年溫幸時所覩記者請於園幸時侍衛諸臣皆用軍服其後承史閣臣亦皆從上服再昨年敬陵行幸時故提學臣鄭民始以陵園幸服色之不宜異同筵奏衛內諸臣皆依園幸例擧行而猶未有指一定式之事矣臣意則以溫幸服色遵用於拜園之時聖意實有所在而謂以同是行幸仍爲陵幸服色事體恐未必然矣今當行幸隔日不可無一番稟定此後陵幸時衛內諸臣服色竝以戎服隨駕至於陵園同時展謁則服色有難續續換着以園幸服色仍爲磨鍊恐合事宜故敢此仰達矣上曰依爲之出擧條鎭寬曰臣以兼帶內贍寺事有所仰奏矣本寺以供上衙門自有所重而近來則漸成殘司且多弊端供上之資無以措辦自數十年前貸錢於惠廳生息取用限十年還報而向於本寺郞官輪對時以所懷又請貸用矣今若依前取用則可救目前之急而每每請得於他衙門有非長久之策臣意則本寺供上移屬他司合爲一司以本寺官用之備專意於供上之資則似合方便之道故以此問于大臣則大臣亦以爲便今適登筵敢此仰奏矣上曰殘司革弊亦一急務所奏甚好後日次對更爲稟定爲好而當爲移屬於何司耶鎭寬曰與義盈庫合之則似爲便好矣上曰內資寺亦是殘司與此合之則果爲如何鎭寬曰內贍內資俱是至殘司也若令合之則便是兩窮相合其爲苟艱與前無異矣仍命退諸臣以次退出
정조 24년
行都承旨李集斗坐行左承旨金履翼坐行右承旨李尙度坐左副承旨徐有聞坐直右副承旨曺錫中坐同副承旨崔獻重坐直注書洪奭周仕金啓溫病假注書呂東植仕直事變假注書李運恒仕
정조 24년
金履翼啓曰行大司憲李城輔掌令洪彦燮持平金秀臣在外執義朴瑞源呈辭持平洪時濟未肅拜掌令一員未差監察茶時之意敢啓傳曰知道山林外兩司在外及未肅拜人許遞
정조 24년
李集斗啓曰右副承旨尹行頤同副承旨申鳳朝今日不爲仕進卽爲牌招何如傳曰許遞前望單子入之待下批牌招察任
정조 24년
李集斗啓曰今三月二十日祿都目政事爲之之意敢啓傳曰知道
정조 24년
傳于李尙度曰右承旨入侍承旨前望單子入之徐有聞崔獻重落點
정조 24년
傳于曺錫中曰黃海監司留待
정조 24년
傳于曺錫中曰黃海監司入侍
정조 24년
備忘記黃海監司徐榮輔下直長弓一張長箭一部賜給
정조 24년
以訓鍊都監習陣單子傳于曺錫中曰習陣久不爲之而行幸當前明日則勿爲之事分付
정조 24년
傳于曺錫中曰左副承旨許遞前望單子入之待下批牌招察任
정조 24년
傳徐有聞曰坐直承旨入侍
정조 24년
曺錫中以兵曹言啓曰行幸在近堂上守宮及侍衛當爲備員而參判參知未差之代令該曹在京無故人口傳差出待下批牌招以爲備員之地何如傳曰允
정조 24년
吏曹口傳政事以閔台爀爲兵曹參判朴崙壽爲參知
정조 24년
李集斗以承文院都提調意啓曰節使回便齎來禮部咨文中有使臣賜食事以來頭年貢之行奉表稱謝之意依例撰出回咨及今番月食回咨竝爲正書安寶後定禁軍騎撥下送于灣府使之入送鳳城以爲轉致北京之地何如傳曰允
정조 24년
曺錫中以兵曹言啓曰闕內入直訓鍊都監局別將把摠哨官及內三廳將守門將御營廳把摠哨官等番單子每中日入啓受點矣今此行幸相値勢難入啓受點依例回鑾翌日入啓受點分所單子待受點卽爲書入巡將監軍以今三月二十日巡將監軍二十一日至使之仍察之意敢啓傳曰知道
정조 24년
曺錫中以備邊司啓曰今此庭試初試時鄕儒赴擧者甚多分三所設場然後似可容接且考前例則凡於千初試多以三所試取卽爲分付禮曹使之依此擧行何如傳曰允
정조 24년
曺錫中以訓鍊都監言啓曰今此王世子冠禮冊儲慶科武科時本局將校軍兵及武藝廳中直赴殿試與會試之類竝別單書入之意敢啓傳曰知道
정조 24년
曺錫中以御營廳言啓曰今此王世子冠禮冊儲慶科庭試別試武科殿試時本廳將校軍兵中直赴殿試及會試人應試之類依定式別單書入之意敢啓傳曰知道
정조 24년
曺錫中以禁衛營言啓曰今此王世子冠禮冊儲慶科武科殿試時本營軍兵中直赴應試之類別單書入之意敢啓傳曰知道
정조 24년
曺錫中以摠戎廳言啓曰今此王世于冠禮冊儲慶科庭試別試武科殿試時本廳所屬南陽坡州長湍別驍士直赴應試人別單書入之意敢啓傳曰知道
정조 24년
曺錫中以禁衛營言啓曰本營字內外南山負峴鷹峯諸麓竝植松木之意敢啓傳曰知道
정조 24년
庚申三月十八日辰時上御重熙堂右承旨入侍黃海監司同爲入侍時右承旨徐英輔假注書呂東植記事官金珍恪記注官承膺祚黃海監司徐榮輔以次進伏訖上敎榮輔曰今旣辭陛何當治發耶榮輔曰明日當治發矣上曰該道還弊日前旣言之而卿須另念蘇救俾有實效之地也命書榻敎曰王大妃殿進御蔘橘飮自明日停止仍命退諸臣以次退出
정조 24년
庚申三月十八日酉時上御重熙堂坐直承旨入侍時左副承旨徐有聞假注書呂東植記事官金珍恪記注官承膺祚以次進伏訖上曰兼內乘李光益改差前內乘徐英輔仍任出榻敎仍命退承史以次退出
정조 24년
行都承旨李集斗坐行左承旨金履翼坐直右承旨申獻朝牌不進左副承旨徐有聞坐右副承旨曺錫中坐同副承旨崔獻重坐直注書洪奭周仕直金啓溫病假注書呂東植仕事變假注書李運恒仕
정조 24년
香室元陵親祭受押單子判付啓親押
정조 24년
金履翼啓曰行大司憲李城輔在外執義朴瑞源呈辭掌令二員持平二員未差監察茶時之意敢啓傳曰知道兩司前望單子入之待下批牌招隨駕官推移啓下
정조 24년
傳于金履翼曰左承旨入侍
정조 24년
兩司前望單子入之大司諫宋銓掌令鄭澣金熙周持平鄭魯榮姜儐正言李萬運落點
정조 24년
承旨前望單子入之申獻朝落點
정조 24년
曺錫中以兵曹言啓曰左邊捕盜大將李得濟以御營大將隨駕右邊捕盜大將柳孝源以訓鍊都監中軍隨駕矣在前如此之時有曾經捕將權察之例限回鑾間留都禁衛大將徐有大姑令權察何如傳曰允
정조 24년
曺錫中啓曰因兵曹草記左右捕將限回鑾間以留都禁衛大將徐有大權察事允下矣權察左右邊捕盜大將徐有大卽爲牌招聽傳敎何如傳曰允
정조 24년
金履翼啓曰明日武科試所兩司當爲進去而掌令鄭澣金熙周持平姜儐正言李萬運竝在外無以備員何以爲之敢稟傳曰竝許遞前望單子入之待下批待開門牌招察任
정조 24년
臺諫前望單子入之掌令曺允遂沈奎魯正言閔命爀落點
정조 24년
兵曹口傳政事副護軍沈象奎單付
정조 24년
傳于金履翼曰坐直承旨入侍
정조 24년
以禮曹節目各三所設於工刑曹事傳于金履翼曰三所試所設於明倫堂而二所丕闡堂則自門外至碑閣近處設布城三所明倫堂亦自門外至香橋近處爲之而一所禮曹門外布帳亦有前例此則觀勢至于南北大路爲之俾各預爲知悉之意分付成均館
정조 24년
傳于金履翼曰工曹參判許遞明日政差出待下批牌招隨駕
정조 24년
以慶尙監司申耆狀啓安東密陽等邑民家失火恤典題給事傳于崔獻重曰兩邑民戶之被燒甚矜嚴飭該道拔例賙恤斯速奠接而密陽戶數至於六十餘戶之多殘獨之類還與役勿侵事分付
정조 24년
李集斗以禮曹言啓曰臣晩秀擧條廟社入直官員替直赴試事批旨內禮曹郞官中各別擇送代直後草記以此定式可也事命下矣謹依批旨本曹正郞權行彦宗廟署差送佐郞金弼龍社稷署差送竝爲代直後廟社入直官使之赴擧之意敢啓傳曰知道廟官則墻垣修改相値如有不爲赴擧之人則何必差出假官問于本署其日始役時戶曹堂上進去檢飭留都大臣亦爲嚴禁喧雜之弊亦令留陣將臣知悉可也
정조 24년
李集斗以備邊司言啓曰設場隔日應辦等事自多檢飭擧行之節貢市堂上未差之代兵曹判書趙鎭寬戶曹判書李在學差下使之察任何如傳曰允
정조 24년
曺錫中以兵曹言啓曰今三月二十日文臣朔試射日次而以齊戒相値不得爲之之意敢啓傳曰知道
정조 24년
曺錫中以禁衛營言啓曰今三月二十一日元陵行幸時本營軍兵留都事命下矣本營則千摠盧尙樞騎士將朴志泓把摠李道善哨官李箕煥敎鍊官陳秀光騎士二十五人京標下軍三十名兼別破陣二名率領入直火藥庫則哨官李長年別破陣八名率領守直南別營則哨官趙雲尙別騎衛二人兼別破陣六名率領守直之意敢啓傳曰知道
정조 24년
李集斗以義禁府言啓曰再明日慶科庭試初試時武三所禁亂都事無以推移假都事一員令該曹口傳各別擇差以爲分排之地何如傳曰允
정조 24년
李集斗以義禁府言啓曰再明日慶科庭試初試時文三所禁亂都事無以推移假都事一員令該曹口傳各別擇差以爲分排之地何如傳曰允
정조 24년
金履翼以刑曹言啓曰今此慶科文科三所設行於本曹工曹本曹移接於司譯院之意敢啓傳曰知道
정조 24년
庚申三月十九日辰時上御重熙堂禮曹判書入侍時左副承旨徐有聞假注書呂東植記事官金珍恪記注官承應祚禮曹判書李晩秀以次進伏訖上敎晩秀曰又試以三所設行則便否果爲何如晩秀曰應辦之多設不無爲弊之端鄕儒之上來者甚爲夥然今此三所之分設可無紛雜之患矣上曰應辦之貽弊與否令備郞各別摘奸之意卿須言於右相爲可而儒生出入之際俾勿紛雜之意須各別嚴飭也今番行幸御營軍雖爲隨駕而以該營入直鄕軍爲布帳軍好矣初試後當設節製若速爲出榜則好矣命書榻敎曰武所亦以三所爲之處所以南小營爲之上曰右承旨許遞前望單子入之待下批牌招察仍命退諸臣以次退出
정조 24년
庚申三月十九日辰時上御重熙堂左承旨右承旨軍士房承旨入侍時行左承旨金履翼右承旨李尙度右副承旨曺錫中記事官洪奭周金珍恪記注官承膺祚以次進伏訖上曰左承旨之今番除拜欲使之守宮而專管於科場擧行也自今日凡係試事擔當申飭而出宮後與留都大臣往復商議一邊擧行一邊啓聞若以狀啓爲之則有遲滯之慮以書啓樣爲之也今番儒生之上來者甚多云果爲何如履翼曰儒生之夥然果是挽近所無云矣上曰當日開門則雜遝可慮當使之先期入場矣雖設三所而猶有窄狹之慮二所則丕闡堂門外至碑閣近處依謁聖時例設布帳而一所亦依此例設布帳爲可往復留都大臣出用軍門布帳期於恢恢出入而試官亦分坐捲券之意申飭也今番亦當呼呈乎履翼曰旣是定式則自當呼呈而儒生旣如是夥然寫券待限之際反恐有紛雜之弊矣上曰實才之多得與否未必係於呼呈而大抵呼呈則有舒緩底氣像矣今番則若有紛雜之慮臨時更爲闊狹亦好矣先朝戊子收券過萬張伊時以爲初有矣甲寅謁聖之券至於三塡千字今番則又當過於甲寅矣何其如是夥然也履翼曰觀光之如是甚多亦可見蹈舞之同情矣上曰試所例有內摘奸而今番則欲只遣史官於場外觀其紛雜與否矣試官許另加申飭而守宮則當令檢校直閣兼行假承旨之事左承旨則待場中懸題後出來晝停所也仍命書榻敎曰守宮閣臣沈象奎方在違牌坐罷中敍用令該曹口傳付軍職其外侍從堂上堂下如有罷散人亦爲敍用付軍職又命書榻敎曰守宮承旨行左承旨金履翼爲之守宮閣臣沈象奎仍差假承旨同爲守宮又命書榻敎曰生進幼學諸生中如有特敎停擧者一竝蕩滌上曰我朝科制始於式年而其後有增廣又其後有別試別試之規先製而後講乃赴殿試而殿試之券皆用易書顧其法意可謂至嚴今則除講雖有別試之名固無別試之實而徒煩千餘張易書之弊亦甚無謂矣又敎曰禮判使之入來政院也仍命退承史以次退出
정조 24년
庚申三月十九日申時上御便殿坐直承旨入侍時行左承旨金履翼假注書呂東植記事官金珍恪記注官承膺祚以次進伏訖上曰入侍注書誰也履翼曰假注書呂東植矣上曰明日試官牌當爲早出令上注書入直以爲董飭院隷之地可也賤臣承命出傳上曰文三所之設行於明倫堂承旨以爲如何履翼曰明倫堂之分設果有勝於工刑曹矣上曰承旨旣以守宮專管試場擧行須各別檢飭俾無一毫紛雜之患可也仍命退承史以次退出
정조 24년
行都承旨李集斗齋宿行左承旨金履翼齋直右承旨徐有聞齋宿左副承旨崔獻重齋宿右副承旨南履翼齋宿同副承旨曺錫中齋直注書洪奭周齋宿金啓溫病假注書呂東植齋直事變假注書李運恒仕
정조 24년
藥房都提調李時秀提調李秉鼎提調李集斗啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道王大妃殿惠慶宮中宮殿世子宮藥房口傳問安答曰知道
정조 24년
曺錫中啓曰備邊司郞廳來言今日賓廳日次而元陵親祭齋戒相値不得來會云矣敢啓傳曰知道
정조 24년
傳于曺錫中曰出宮後城外替馬所少駐依近例爲之而軍兵路上留駐節目以此添入事分付兵曹
정조 24년
金履翼啓曰漢城府郞廳來言今此行幸時本府堂上一員當爲導駕而判尹李祖承別雲劍隨駕右尹尹東晩武一所試官進左尹兪漢謨病不進無進參之員云左尹兪漢謨卽爲牌招何如傳曰允
정조 24년
傳于曺錫中曰來待諸臣入侍
정조 24년
承旨前望單子入之南履翼落點
정조 24년
傳于曺錫中曰承旨房仍吏禮兵刑換房
정조 24년
金履翼啓曰漢城左尹兪漢謨牌不進推考傳旨今方捧入而今此行幸時導駕不可不備如是違牌事甚未安更爲牌招何如傳曰與試所進去人許遞令該曹口傳差出待下批牌招導駕
정조 24년
吏曹口傳政事以沈基泰爲左尹尹弼秉爲右尹
정조 24년
傳于崔獻重曰左副承旨入侍
정조 24년
傳于曺錫中曰武所試官受點人中隨駕將臣則還宮後肅拜進去留陣將臣則古例守禦使出鎭時入來留陣或隨駕水原亦然弘化門外留陣摠戎營守禦使代領牌招聽傳敎其外亞將使之進去試所曾徑人中權差領軍事分付
정조 24년
兵曹口傳政事護軍尹東晩單付
정조 24년
以兵曹人日製試取時侍衛節目傳于曺錫中曰其日入門時場內如不足靑陽門外通用又不足則弘化門內通用又不足則月覲門外左右設布帳此則兵判與宣傳官臨時微稟擧行
정조 24년
以文三所試官李義鳳韓用鐸牌不進罷職傳旨傳于崔獻重曰只推
정조 24년
以承旨房望傳于曺錫中曰承旨房仍同副權察軍士房右副權察推考房
정조 24년
有政吏批判書徐龍輔進參判李書九進參議洪樂游未肅拜行都承旨李集斗進以崔時淳爲掌令具晉行爲持平崔履亨爲正言尹命烈爲修撰安策爲副修撰李益運爲工曹參判兪漢謨爲左尹洪良浩爲分內局提調尹序東爲司成金世淳爲監察申思贊爲典籍崔重圭爲軍資正長興主簿朴顯範掌苑別提李命求相換及第金處坤贈承文正字未分館前身死依法典贈相當職
정조 24년
以監役鄭烈假監役崔弘淵相換單子傳于李集斗曰本監官員中豈有相換之理乎當該錯傳者査處望筒還給
정조 24년
兵批判書趙鎭寬進參判閔台爀病參議成鼎鎭病參知朴崙壽入直左副承旨崔獻重進以尹行頤爲曹司五衛將李哲模爲五衛將洪夏祿爲景福將趙亨錫爲武兼副護軍兪漢寧趙恪徐英輔副司直洪彦燮洪時濟金秀臣副司果申龜朝洪樂安愼性直竝單付兼內乘徐英輔仍任事承傳
정조 24년
以水原留守徐有隣狀啓外營留營等節傳令分付於兼摠制柳文植處趁期擧行事傳于崔獻重曰還宮後不待知委以撥馬卿其傳令摠制俾卽解嚴之意回諭
정조 24년
以統制使任嵂狀啓加德鎭釐弊論列馳啓事判付內啓下備邊司爲旀近見道帥臣狀本而知之兺除良年前亦從該倅之登筵者詳聞邑弊民瘼之決不容歇視是如乎朝家之視之海村陸戶豈有間然而切矜悶而最無告者莫甚於兩南海邑之民昨因言端亦問於年前沿邑奉命之海伯聞其言想其勢寢食何甘凡事當於現發處蘇救今於熊川宜施隗始之政所謂百餘名之還屬在邑民其苦當何如三百餘名雖曰本有之摠而曾聞亦多移來者彼嚔拔棗核大之一熊邑尙不能使之改觀乎還屬百餘名及其餘三百餘名中限折半就京納下納各樣雜役中特爲勿捧不可不充其代者草記此於吾民其益可謂得寸爲寸依此擧行爲良如敎
정조 24년
李集斗以吏曹言啓曰卽接掌樂院牒報則以爲今月二十二日親臨春塘臺人日製試取時本院正當爲協律郞而正柳頤玄以慶科庭試武三所參試官進去試所卽速變通差出以爲擧行之地云掌樂院正柳頤玄改差其代口傳備擬以入之意敢啓傳曰兵曹首郞爲試官該正協律郞擧行可也
정조 24년
李集斗以吏批言啓曰今此王世子冠禮冊儲慶科庭試別試文科初試試官中時無職名人員令該曹口傳付軍職何如傳曰允
정조 24년
兵曹口傳政事護軍金達淳李尙度副護軍申鳳朝南履翼副司果元永胄柳和源